**Pankkiryhmän ilmoitus aikomuksesta määrittää valvontamaksutekijät ilman valvontamekanismin ulkopuolisissa jäsenvaltioissa sijaitsevien tytäryhtiöiden varoja ja/tai riskejä**

Euroopan keskuspankin päätöksen (EU) 2019/2158 (EKP/2019/38)[[1]](#footnote-1) artiklassa 4 säädetään, että jos valvontamaksuvelvollinen aikoo määrittää valvontamaksutekijät ottamatta huomioon yhteiseen valvontamekanismiin osallistumattomiin jäsenvaltioihin ja EU:n ulkopuolisiin maihin sijoittautuneiden tytäryhtiöiden varojen ja/tai riskien määriä, sen on ilmoitettava EKP:lle päätöksestään 30.9. mennessä sillä valvontamaksukaudella, jolta valvontamaksu lasketaan. EKP luo tätä tarkoitusta varten sähköisen prosessin, josta tiedotetaan valvontamaksuvelvollisille sen valmistuttua.

Prosessin valmistumiseen saakka ilmoitus aikomuksesta jättää tällaisten tytäryhtiöiden varat ja/tai riskit huomioimatta tehdään tällä ilmoituslomakkeella sähköpostitse osoitteeseen SSM-fee-enquiries@ecb.europa.eu.

Ilmoitus pyydetään toimittamaan EKP:lle valvontamaksukauden syyskuun loppuun mennessä, jotta EKP ja toimivaltaiset kansalliset viranomaiset tietävät, toimittaako pankkiryhmä valvontamaksutekijänsä päätöksen (EU) 2019/2158 (EKP/2019/38) artiklan 3 kohdissa 2 ja 3 kuvatulla tavalla.

Jos EKP ei saa ilmoitusta, se olettaa, ettei valvontamaksuvelvollinen halua vähentää valvontamaksutekijöistä valvontamekanismin ulkopuolisiin maihin sijoittautuneiden tytäryhtiöiden osuutta. Tällöin EKP laskee valvontamaksun taloudellisen informaation raportoinnin (FINREP) ja vakavaraisuusraportoinnin (COREP) perusteella. Valvontamaksuvelvollinen voi myös jättää valvontamekanismin ulkopuolisiin maihin sijoittautuneiden tytäryhtiöiden tiedot pois vain jommankumman valvontamaksutekijän määrityksestä. Se voi esimerkiksi päättää, että vain tytäryhtiön kokonaisriskin määrä jätetään huomioimatta. Tällöin EKP odottaa saavansa kokonaisriskiä koskevan valvontamaksutekijän tiedot erillisellä lomakkeella, mutta kokonaisvaroja koskevan valvontamaksutekijän se määrittää itse FINREP-tietojen perusteella päätöksen (EU) 2019/2158 (EKP/2019/38) artiklan 3 kohdan 1 alakohdan b mukaisesti.

**Ilmoitus aikomuksesta määrittää valvontamaksutekijät ilman valvontamekanismin ulkopuolisissa jäsenvaltioissa sijaitsevien tytäryhtiöiden varoja ja/tai riskejä**

[Valvontamaksuvelvollisen nimi]

[Yhteyshenkilön nimi]

[Osasto]

[Osoite ja sähköpostiosoite]

**Ilmoitus aikomuksesta määrittää vuoden YYYY valvontamaksutekijät ilman valvontamekanismin ulkopuolisissa jäsenvaltioissa sijaitsevien tytäryhtiöiden varoja ja/tai riskejä**

|  |  |
| --- | --- |
| Valvontamaksuvelvollisen nimi: | [Nimi] |
| Valvontamaksuvelvollisen oikeushenkilötunnus (LEI): | [XXXXXXXXXXXXXXXXXXXX] |
| Valvottavan pankkiryhmän nimi: | [Nimi][[2]](#footnote-2) |
| Valvottavan pankkiryhmän oikeushenkilötunnus (LEI):[[3]](#footnote-3) | [XXXXXXXXXXXXXXXXXXXX][[4]](#footnote-4) |
| Seuraavat valvontamaksutekijät määritetään ottamatta huomioon valvontamekanismin ulkopuolisissa jäsenvaltioissa sijaitsevien tytäryhtiöiden tietoja: | [valitaan jompikumpi tai molemmat vaihtoehdot][ ]  kokonaisriski [ ]  kokonaisvarat |
| Ilmoitus toimitettu EKP:lle: | [pp.kk.vvvv] |

1. Euroopan keskuspankin päätös (EU) 2019/2158, annettu 5 päivänä joulukuuta 2019, valvontamaksutekijöitä koskevien tietojen keräämisessä ja määrittämisessä sovellettavasta metodologiasta ja sovellettavista menettelyistä (EKP/2019/38) (EUVL L 327, 17.12.2019, s. 99). [↑](#footnote-ref-1)
2. Valvontamaksuja maksavan, valvottavan pankkiryhmän korkeimmalla konsolidointitasolla olevan luottolaitoksen nimi ja oikeushenkilötunnus

 Jos valvontamaksuja maksava, valvottavan pankkiryhmän korkeimmalla konsolidointitasolla oleva luottolaitos on myös nimetty valvontamaksuvelvolliseksi, riveillä 3 ja 4 ilmoitetaan sama nimi ja oikeushenkilötunnus kuin riveillä 1 ja 2. [↑](#footnote-ref-2)
3. Tai valvontaraportoinnissa käytetty koodi, jos oikeushenkilötunnus ei ole tiedossa. [↑](#footnote-ref-3)
4. Ks. alaviite 2. [↑](#footnote-ref-4)